البحث عن نيمو (فيلم 2003)

البحث عن نيمو (Finding Nemo) فيلم انتج فى امريكا و هوا واحد من افلام والت ديزنى و شركة بيكسار (Pixar), صدر بامريكا بتاريخ , مدة الفيلم (100 دقيقه)., الفيلم ده اخد جايزة اوسكار احسن كارتون و بقى تانى اعلى فيلم يجيب ايردات فى سنة 2003, جاب حوالى 867 مليون دولار.الفيلم من تأليف و اخراج اندرو ستانتون.الفيلم اتعم‍له دوبلاچ باللغه المصرى.
 الحكايه 
الفيلم بيحكى على سمكة من نوع كلاون "مارتين" اللى عنده هوس حماية زيادة (over protective) , بسبب انه فقد مراته, فعشان كدا بيمنع ابنه الوحيد من اى حاجة و من التجربة عشان خايف عليه.المنع دا خلى الابن "نيمو" يتمرد على ابوه و فى الاخر فى ايد غطاس اخده على استراليا , و دا يخلى ابوه و سمكة تانيه اتعرف عليها اسمها "دورى" ,عندها فقدان الذاكرة مؤقت, يلفوا المحيط كله عشان يدوروا عليه و ينقذوه و فى نفس الوقت نيمو بيحاول يهرب هو كمان و هو فاكر ان ابوه مش حيخرج يدور عليه عشان خوفه من كل حاجة فيها مخاطرة او ميعرفهاش. و فى السكه الاب و الابن , وهما بيدورا على بعض بيتعلموا حاجات جديدة و بيتعرفوا على ناس جديدة و بيكتشف نيمو ان ابوه بيعمل كل اللى كان بيعمله عشان بيحبه و عايز يحميه مش عشان بيغتت عليه او عايز يضايقه و ان دا اسلوبه, و الاب بيكتشف ان اللى بيعمله فى نيمو , بنية كويسه, بيدمر شخصيته و بيعرضه لمشاكل اكتر و خطر اكبر فى المستقبل.فى الاخر الاب بيلاقوا نيمو بعد مغامرة حولين المحيط و الاب بيتحول لشخصية تانيه و بيدى حرية التصرف و التجربة لابنه
 ردود فعل 
اعتبرت ناس ان الفيلم ليه نظرة فلسفيه بغض النظر على انه فيلم كارتون . وان جملة الاب "مارلن" اللى كان بيرردها اغلب الفيلم لابنه " مش حخالى اى حاجة تحصلك" الاب قصده انه مش حيخلى اى حاجة وحشه تحصل لابنه , بس فى الحقيقة هو مش بيخلى اى حاجة تحصل لابنه سواء كانت كويسه او وحشة و بيمنع عنه حس التجربة و التعلم من الغلطات اللى بيقع فيها , الاب عشان يحمى ابنه من الوقع فى الغلط , و بطريقته الغلط بيخلى الابن فى مشكلة و عشان معندوش خبرة ولا تجربة سابقة و معتمد اعتماد كلى على ابوه مش حيعرف يتصرف و يطلع من المشكلة اللى وقع فيها.الفيلم عجب النقاد و الجمهور و اخد جايزة اوسكر احسن فيلم كارتون لسنة 2003.
 النوع الفنى 
الفيلم من نوع:

 فيلم مغامره
 فيلم عائلى
 فيلم كوميديا

 فريق العمل 
فيلم البحث عن نيمو من اخراج لى ادوارد انريخ و اندرو ستانتون و كتب السيناريو بوب بيترسون و ديفيد رينولدز و اندرو ستانتون.

 اداء الاصوات 

 البيرت بروكس
 جوى رانفت
 الكسندر جولد
 ستيفن روت
 الين دى جينيريس
 اوستين بيندليتون
 بارى همفريز
 چيفرى راش
 ويليم دافو
 اليسون چانى
 اندرو ستانتون
 براد جاريت
 بوب بيترسون
 فيكى لويس
 نيتشولاس بيرد

 الانتاج 
 الفيلم من انتاج 

 بيكسار

 توزيع 

 فوروم هانجرى
 انتركوم

 شوف كمان 
 افلام والت ديزنى
 والت ديزنى

 لينكات برانيه 

 مصادر 

تصنيف:افلام
تصنيف:افلام والت ديزنى